[{"text_idx": "#000000", "text": "Armeenia sai e-riigi akadeemia abiga to\u0308o\u0308riistad korruptsiooni ohjamiseks"}, {"text_idx": "#000002", "text": "Armeenia kodanike jaoks ta\u0308hendab see, et rahvastikuregistrist dokumentide saamiseks ei pea enam vo\u0303tma ette mitmepa\u0308evast reisi dokumentide juurde ega tasuma nende eest ametniku suva ja\u0308rgi. Toimingud, millele kulus varem pa\u0308evi, valmivad nu\u0308u\u0308d koheselt. Samuti on kehtestatud kindlad tariifid dokumentidele ning so\u0303iduki numbrima\u0308rkidele ning nende eest tuleb nu\u0308u\u0308d tasuda riigile, mitte numbrit va\u0308ljastanud ametnikule. Seega jo\u0303uab varasem su\u0308steemne ametnike hu\u0308ve IT-lahenduste kaasabil otse riigikassasse."}, {"text_idx": "#000005", "text": "Projektiga loodi kodanikele ka esimesed ID-kaardi teenused. Nu\u0308u\u0308d saavad inimesed kontollida oma andmeid a\u0308ri- ja rahvastikuregistrites. Sarnaselt algas ID-kaardi kasutamine ka Eestis."}, {"text_idx": "#000007", "text": "Rahvastikutoimingute tegemiseks on ametnike ka\u0308sutuses kaasaegne veebipo\u0303hine keskkond, milles saab registreerida elusu\u0308ndmusi su\u0308nnist surmani ning vahetada infot politsei andmebaasi ja passiregistriga. Elektrooniline su\u0308steem tagab, et elanike andmed on o\u0303iged ja kontrollitavad ning turvaliselt hoitud. Automatiseeritud on ko\u0303ikide dokumentide loomine ning neid dokumente saab va\u0308ljastada igast bu\u0308roost u\u0308le riigi."}, {"text_idx": "#000008", "text": "Pealtna\u0308ha tavaliste tegevuste ellukutsumise eelduseks oli riigi seadusandluse ja poliitikate kohandamine uue olukorraga vastavaks. Olulisemaks teeta\u0308hiseks on Ivar Tallo so\u0303nul uue isikuandmete kaitse seaduse valmimine. \u201cKoos Eesti andmekaitseinspektsiooni ekspertidega aitasime koostada uut isikuandmete kaitse seadust, mis to\u0303ena\u0308oliselt veebruaris ka vastu vo\u0303etakse,\u201d ma\u0308rkis Ivar Tallo."}, {"text_idx": "#000011", "text": "Armeenia on Tallo hinnangul Moldova ja Palestiina ko\u0303rval kujunemas u\u0308heks silmapaistvamaks na\u0308iteks Eesti kogemuse a\u0308rakasutamisest e-valitsemise arendamisel. 2001. aastal alguse saanud inspiratsiooni kogumise visiitidest e-riigi akadeemiasse on kasvanud ulatuslik koosto\u0308o\u0308 e-valitsemise u\u0308lesehitamisel. \u201cArmeenia oli esimene riik maailmas, kes vo\u0303ttis kasutusele e-viisataotluste su\u0308steemi. Kasutusel on ka u\u0308leriigiline elektrooniline dokumendihaldussu\u0308steem Mulberry, mida oleme varasemalt aidanud arendada. Seega to\u0308o\u0308 ja vaev on hakanud vilja kandma,\u201d viimase kahel aastal enam kui 25 korda Armeenias komandeeringutes ka\u0308inud Tallo. Teisalt toob ta va\u0308lja, et su\u0308steemset la\u0308henemist e-valitsemisele on Armeenias veel va\u0308he. \u201cIgau\u0308ks teeb oma e-tervist ja sotsiaalkindlustust. Digi-ID olemas, kuid selle funktsionaalsusi kasutatakse veel va\u0308he,\u201d ra\u0308a\u0308kis ta."}, {"text_idx": "#000014", "text": "\u201eTransactional e-Governance Development in Armenia\u201ce-teenuste arendamise projekti rahastas Euroopa Komisjon eesma\u0308rgiga toetada Armeenia valitsust oma kodanikele paremate e-teenuste pakkumisel. Projekt algas 2012. aasta augustis ning kestis kaks ja pool aastat."}]